באליפות העולם בשחייה שנערכה בפרת', אוסטרליה בינואר 1991 זכה למברטי ב-3 מדליות. מדליית זהב במשחה ל-200 מטר חופשי בשיא תחרות חדש של 1:47.27 דקות, לפני שטפן זסנר מגרמניה (1:48.28 דקות) וארתור וודג'ט מפולין (1:48.70 דקות) ובשתי מדליות ארד במשחה ל-100 מטר חופשי בתוצאה של 49.82 שניות, אחרי מאט ביונדי מארצות הברית (49.18 שניות) וטומי ורנר משוודיה (49.63 שניות) ובמשחה שליחים 4x200 מטר חופשי בתוצאה של 7:17.18 דקות, אחרי גרמניה שקבעה שיא תחרות חדש של 7:13.50 דקות וארצות הברית (7:14.87 דקות). בנוסף, הוא סיים במקום חמישי במשחה שליחים 4x100 מטר מעורב בתוצאה של 3:42.29 דקות.